Downloaded from YTS.MX
PIIRITUOMIOISTUIN
Official YIFY movies site: YTS.MX
Hän on tuo, joka puhuu naisen kanssa. Tulee juuri ovesta ulos.
Tim, miten kävi?
NBA:ta ravistelee skandaali, jossa koripallotuomaria syytetään -
vedonlyönnistä ja ottelutulosten manipuloinnista.
Komissaari David Stern sanoi tänään,
että tilanne on vaikein hänen aikanaan NBA:n johdossa.
Tämä on suoranainen petos.
Entinen NBA-tuomari Tim Donaghy myönsi syyllistyneensä -
vedonlyöntiin myös otteluissa, joita hän itse tuomaroi.
Lisäksi väitetään, että Donaghy teki yhteistyötä mafian kanssa -
pistemanipulointiskandaalissa.
Tuomari, jonka kuuluisi valvoa pelin oikeudenmukaisuutta,
saa nyt tappouhkauksia.
Tekikö asiakkaanne kentällä ratkaisuja, joiden takana oli yhteys vedonlyöjiin?
Kukaan ei väitä, että hän olisi tuomaroinut pelejä väärin.
Ottelutuloksia ei manipuloitu tai fiksattu.
Kieltääkö hän sen sellaisen?
Ehdottomasti.
Miksi olemme täällä?
Minä tiedän sen kyllä.
Yritämme selvittää totuuden Timmyn otteluista.
Kaikki kysyivät aina, fiksasiko hän otteluita.
Donaghyn rikoskumppaneina pidetään Thomas Martinoa ja James Battistaa.
Tietysti hän fiksasi niitä. Hän oli siinä mestari.
Muuta hyvää en voi hänestä sanoa.
Kukaan muu ei pystynyt hallitsemaan ottelua yhtä hyvin kuin Timmy.
NBA:N VIRALLINEN LAUSUNTO TÄLLE DOKUMENTILLE:
TIM DONAGHY ON TUOMITTU RIKOKSESTA.
ASIASTA EI TARVITSE KESKUSTELLA ENEMPÄÄ.
Muistan hyvin, kun hän sanoi eräänä iltana:
"Voin muuttaa lopputulosta kuudella pisteellä."
NETFLIX-DOKUMENTTISARJA
Tein käsittämättömän typerän tempun.
Minulla oli hieno työ, hieno perhe, mukava talo ja hienoja autoja.
Sitten menin pilaamaan kaiken.
Kasvoin Delawaren piirikunnassa.
DELAWAREN PIIRIKUNTA PENNSYLVANIA
Rakastin nuorena koripalloa.
En tehnyt mitään muuta enkä edes unelmoinut muusta.
Philadelphia 76ers menestyi hyvin niihin aikoihin.
Se voitti mestaruuden.
Katsoin kaikki ottelut.
Isä oli tuomarina yliopistosarjoissa.
Tuomareina Jerry Donaghy Pennsylvanian Havertownista…
Näin, miten hän sai ystäviä toisista tuomareista.
Olin mukana lapsesta asti ja elin koripalloa täysillä.
Moni NBA-tuomari on kotoisin Delawaren piirikunnasta.
Joe Crawford on sikäläinen legenda.
Lisäksi oli Javie, Strom, Middleton,
Callahan ja Washington.
Kaikki olivat Philadelphiasta kotoisin.
Siksi arvelin, että minäkin voisin onnistua.
Tervetuloa tuomaritoimintakouluun.
Näin peliaika käynnistyy.
Koria ei hyväksytä, ei pisteitä.
Heitto, kori.
Kolme pistettä.
Askelvirhe.
Estäminen. Kiinnipito. Työntäminen.
Törmääminen.
Tekninen virhe.
NBA kutsui minut Kaliforniaan ensimmäiselle NBA-leirilleni.
Sieltä pääsin tuomariksi CBA-sarjaan.
Oikein mukava ja kohtelias mies.
Työskentelin lentoemäntänä. Tim kiersi CBA-sarjaa -
eli farmijoukkueita.
Eräänä aamuna hän tuli lennolleni kuudelta.
Hän oli hyvin komea ja itsevarma.
Hän sanoi istuvansa lennon ajan minun vieressäni.
Minä sanoin, että matkustajat istuvat omilla paikoillaan.
Niin vain hän istui vieressäni.
Hän sai minut nauramaan alusta asti.
Hän nauratti minua koko matkan Molinesta Chicagoon.
Menimme naimisiin rannalla. Olin raskaana ja paljain jaloin.
Olimme kahdestaan veden äärellä.
Annoimme kertakäyttökameran jollekulle tuntemattomalle.
Hän nappasi muutaman kuvan.
Kun Tim sanoi tavoitteekseen NBA:han pääsyn,
se oli minusta hienoa.
Mainio tavoite. NBA-tuomareita on vain 50.
Tuin häntä niin hyvin kuin pystyin.
Alempia sarjoja kiertäessä joutuu olemaan yksin tien päällä.
Silloin miettii, kannattaako se.
Onnistunko tavoitteessani, valitaanko minut?
Kun hänelle soitettiin valinnasta,
hän soitti minulle ja sanoi: "Pääsin mukaan."
Kaksi sanaa. "Pääsin sisään."
TEIMME SEN!
Tuomareina tänään Paul Mihalak, Blane Reichelt ja Tim Donaghy.
Ensimmäinen NBA-pelini oli Houston vastaan Indiana.
9.11.1994
Rockets voittaa aloituksen.
Reggie Miller ei kaihtanut kovaa peliä skriineissä.
Hän teki harhautuksia ja hyppäsi vastustajaa päin.
Peli oli tasainen.
Ottelun lopulla Reggie Miller hyppäsi olkapää edellä Hakeem Olajuwonia päin.
Olajuwon rikkoo.
Se onkin Reggie Millerin hyökkääjän virhe!
Se oli rohkea veto nuorelta tuomarilta.
Kentälle heitellään roskia.
Kotiyleisö raivostui -
ja heitteli roinaa kentälle ikuisuudelta tuntuvan ajan.
Sanoin Paul Mehalikille, että otteluaikaa oli vain muutama sekunti.
Kehotin jatkamaan peliä.
Se ei onnistunut, sillä kenttä oli kuin lätkäkaukalo. Jotakuta sattuisi.
Kymmenen vuoden selostajanurani aikana en ole ennen nähnyt tällaista.
Houston Rockets yrittää poistua kentältä nopeasti.
Tuomareiden esimies pyysi nauhan pelistä.
Hän katsoi minua ja sanoi: "Nyt selviää, jatkatko tässä sarjassa."
Menimme hotelliin ja katsoimme tilanteen nauhalta.
Hän totesi, että tuomio oli oikea.
Jos tämä nuorimies aikoo pärjätä tuomarina,
hänen täytyy tehdä vaikeita päätöksiä. Hän tuomitsi oikein.
Siinä isi on.
Kun Tim palkattiin NBA:han,
hänen koko olemuksensa muuttui.
Hän oli innoissaan.
Jason Kidd kiertää Kenny Smithin ja tekee korin. Tuomari näkee virheen.
Ei minua NBA kiinnostanut.
Katsoin pelejä, koska Tim oli tuomarina.
Tommy on aina ollut Timin aisapari.
He yllyttivät toisiaan.
Tein nuorena huonoja valintoja.
Kerran ensimmäisellä luokalla -
joku lintu paskoi tolppaan.
Minulle tuli mieleen,
että halusin maistaa linnunpaskaa.
Niinpä maistoin sitä.
Se oli jotenkin ylimaallinen kokemus.
Tiesin tehneeni väärin.
Minulla taisi jo varhain olla taipumus ottaa riskejä.
Kaikki tytöt tykkäsivät hänestä.
Urheilullinen, hauska ja hyvännäköinen poika.
Hän tiesi aina, mitä tehdä. Rento ja mukava tyyppi.
Kaikki viihtyvät Tommyn seurassa.
Baba ja Donaghy eivät olleet ystäviä, vaan tuttavia.
Minä taas olin molempien ystävä.
Minä olin yhdistävä tekijä.
Kävimme samaa high schoolia.
Tim oli hulvaton. Hän tykkäsi tehdä kepposia.
JÄLKI-ISTUNTO OMAISUUSVAHINKO
Jimmy oli uskovainen ja kirkossakäyvä poika, kuten mekin.
Hänellä oli kotona kova kuri.
Ehkä hän siksi kapinoi vähän.
Ja joutui sellaiseen seuraan.
Pääsin koulusta läpi juuri ja juuri.
Se ei kiinnostanut vähääkään.
Sain työpaikan ravintolasta nimeltä Lombardo's.
Louis "Lump" Lombardo otti minut töihin tarjoilijaksi.
Näin uuden puolen elämästä.
80-luvulla juotiin ja juhlittiin. Rahaa ja kokaiinia riitti.
Kaikki elivät täysillä.
Phillies pelaa Wrigley Fieldillä…
Eräällä asiakkaalla oli erikoistoive.
"Dime vetoa Philliesin pelistä. Sopiiko?"
Lump suostui.
Tuplapalo!
Upeasti pelattu! Cubs voittaa…
Phillies hävisi.
Sain parhaina iltoina 300 dollaria tarjoilijana.
Se äijä tienasi tonnin tekemättä mitään.
Siitä alkoi minun uhkapelirakkauteni.
Nickel oli 500 dollaria.
Dime on tonni.
Stick on sata tonnia.
Minun maailmassani puhuttiin ballooneista eli miljoonista.
Näillä sanoilla puhuttiin rahasummista.
Jos ei ymmärtänyt, ei päässyt porukkaan.
"Elukat."
Olimme vedonvälittäjäryhmä Philadelphian alueella.
Olimme nuoria vedonlyöjiä.
Etunamme oli se, että tietomme vahingoittivat muita.
Olimme taitavia viemää rahaa muilta.
Keräsimme sisäpiirin tietoa kaikesta urheilusta.
Yliopistojalkapallosta ja -koripallosta.
NBA:sta.
Sarjatasosta viis. Vaikka torakat olisivat kisailleet,
me halusimme tietoa.
Olen sen tyyppinen ihminen, että minulle kerrotaan luottamuksellisia asioita.
Hänellä on tuplavartiointi, hävittävää ei ole.
Tekninen virhe. -Sen saa Juwan.
Hän roikkui korissa.
Kun pääsee NBA:han töihin,
luulee, että aina toimitaan sääntökirjan mukaan.
Sitten oppii, että jos aikoo pärjätä, sellainen ei vetele.
TUOMARIN VELVOLLISUUDET
Aloin ymmärtää pelin sisällä käytävää peliä. Kerron esimerkin.
Tuomaroin Sixersin ja Bullsin peliä Philadelphiassa.
18.3.1996
Tietty kiertoliike piti siihen aikaan tuomita askelvirheenä.
Michael Jordan kiepahti, ja minä tuomitsin virheen.
Michael korin alla… Askelvirhe.
Valmentaja Phil Jackson alkoi läksyttää minua saman tien.
Minä sanoin, että hänkin varmasti tiesi, että se liike piti viheltää virheeksi.
Hän sanoi: "Se on ehkä virhe muilla, mutta ei hänellä."
Hän osoitti Jordania, joka mulkoili minua ohi mennessään.
Pukuhuoneessa toinen tuomari sanoi, ettei sitä virhettä pidä viheltää Jordanille.
David Stern oli rakentanut sarjan niin, että me tuomarit -
tiesimme kohdella tähtiä paremmin kuin muita.
Halusin olla hyvä tuomari ja edetä urallani.
Näin, miten NBA:n finaaliotteluiden tuomarit toimivat.
He jättivät tähtien virheet tuomitsematta, ja he olivat huipulla.
Yleisö, joka maksoi tuhansia dollareita parhaista katsomopaikoista,
ei halunnut nähdä Kobe Bryantia, LeBron Jamesia,
tai Shaquille O'Nealia vaihtopenkillä.
Tähtien piti pelata.
Työnantajani oli NBA, ja halusin tehdä hyvän vaikutuksen.
Silloin pääsee tuomitsemaan pudotuspelejä.
Sitä kautta tulot ja maine kasvavat.
Hei, Timothy!
Sitä saattoi kiertää kymmenen päivää samojen tuomareiden kanssa.
Meistä tuli kuin veljeksiä, perheenjäseniä.
Scott Foster oli kuin oma veljeni.
Vedonlyönti oli ehdottomasti kielletty työsopimuksessa.
Ei saanut lyödä vetoa golfista tai pelata kasinolla.
Moni tuomari kävi silti usein kasinolla pelaamassa pelireissuilla.
Välillä meillä oli omia vetoja tuomareiden kesken.
Saatoimme lyödä vetoa siitä, kuka viheltää ottelun ensimmäisen virheen.
Panoksena oli muutama kymppi tai ruoan tarjoaminen.
Kerran ottelu oli ollut käynnissä jo muutaman minuutin,
ja peli oli aivan helvetin kovaa.
Sellaista tehtiin paljon.
Tekninen virhe. Tim Donaghy tuomitsee teknisen virheen.
Tim Donaghy on jättänyt tänään useita virheitä viheltämättä.
Kun Mike Dunleavy valitti, Donaghy ajoi hänet kentältä.
Kun tilanne alkoi muuttua,
en aina tiennyt, millainen Tim pelireissulta tuli kotiin.
Sieltä saattoi tulla iloinen ja hauska Tim -
tai Tim, joka pudotti laukkunsa ovelle -
ja meni huoneeseensa puhumaan puhelimessa.
Bonzi Wells ajetaan kentältä.
Tim Donaghyn pilli on soinut herkästi koko illan.
Bonzi Wells joutuu Dunleavyn seuraksi Portlandin pukukoppiin.
Tuomariin ei kosketa.
Tuo ei ole hyvä ajatus. Isä ja äiti asuvat täällä vielä yhdeksän kuukautta.
Tiesin, kenen kanssa hän puhui, vain jos hänelle soitettiin.
Yleensä soittaja oli Jack.
Tunsin Jack Concannonin Delawaren piirikunnasta.
Pelasimme golfia yhdessä muutaman kerran viikossa.
Aloimme lyödä vetoa jalkapallosta ja baseballista.
Meillä oli aina hauskaa.
Kun Jack soitti, sanoin Timille, että tyttöystävä soittaa.
Hän tiesi, kenestä oli kyse,
sillä he soittelivat seitsemänkin kertaa päivässä.
Pidin taulukkoa. Päivässä oli 15 vetoa, joista saattoi tulla -
viidestä kymmeneen tuhatta dollaria.
Toimimme kumppaneina.
Vedot tehtiin Jackin nimissä, ja viikon päätteeksi voitot tasattiin.
En ikinä unohda sitä, kun hän ennen yhtä golfkierrosta kysyi,
ketkä voittaisivat illan NBA-kierroksella.
Katsoin pelien tiedot -
ja sen, ketkä niissä olivat tuomareina.
Kerroin arvioni kolmesta ottelusta.
Seuraavana päivänä hän kysyi, oliko se todella niin helppoa.
Minä kysyin, mitä hän tarkoitti. Kaikki olivat osuneet oikein.
Jack Concannon käytti Elukoiden vedonvälitystä.
Alkuun panokset olivat nickel-luokkaa. Sitten hän korotti niitä -
kahteen tai kolmeen dimeen.
Se oli erikoista häneltä.
Ihmettelin, mistä oli kyse.
Saatoin käyttää hyväkseni monenlaisia tietoja.
Tuomarit kertoivat asioita toisilleen.
Joku valmentaja tai pelaaja ärsytti jotakuta tuomaria.
Ehkä ennen peliä oli kuultu, että pelaajia oli loukkaantunut.
Se oli sisäpiiritietoa.
Tiesin hyvin sen säännön,
etteivät tuomarit saaneet lyödä vetoa mistään.
Muistan sanoneeni hänelle, että kannattaisi olla varovainen.
Koska jos hän joutuisi pulaan, koko perhe olisi pulassa.
En tarvinnut rahaa.
Olin sijoittanut osakkeisiin ja sain playoff-bonuksia.
Tienasin lähes 400 000 dollaria vuodessa.
Olin jo lähellä kielletyn rajaa.
Ylitin rajan ja aloin antaa vihjeitä otteluista, joissa toimin tuomarina.
Selvisi, että Jack löi vetoa Timmyn otteluista.
Totesin, että siitä kannatti ottaa mallia.
Heidän panoksensa per ottelu oli neljästä viiteen tonnia.
Me jopa kaksikymmenkertaistimme sen.
Timmy oli todellinen lypsylehmä.
Vuosien kuluttua -
riitauduin Elukoiden kanssa.
Tiemme erosivat.
Silloin päätin etsiä hänet käsiini.
Istu alas, ämmä!
Tommy ja Patty, onnea teille.
Kaikkea hyvää ja pitkää elämää.
Toivottavasti saatte paljon lapsia. Siunausta. Rakastan sinua, Tommy.
Patty, pidä hänestä hyvä huoli. Hän on parasta palkkaa maksava pomo.
Baba kysyi, milloin Timmy tulee taas kaupunkiin.
Timmy oli kuulemma pulassa.
Minä kysyin, mitä hän oikein tarkoitti.
Baba käski järjestää tapaamisen.
Selvä sitten.
Muistan maininneeni Battistan nimen -
Donaghylle kerran puhelimessa vuosia aiemmin.
Hän kielsi mainitsemasta nimeä edes puhelimessa.
Mikään ei saanut yhdistää häntä -
vedonlyöntiin tai vastaavaan.
12.12.2006
En siis sanonut, että Battista halusi tavata hänet.
Miksi jokaisen tarina Marriottista on erilainen?
Se varmaan johtuu…
Voidaanko pitää tauko?
Tommy soitti ja sanoi haluavansa illallistaa kanssani.
Hänellä olikin Battista mukanaan, ja minä sanoin heti,
etten voi näyttäytyä Battistan kanssa.
Timmy näytti siltä kuin olisi nähnyt aaveen.
Istuuduimme pöytään.
Battista sanoi tietävänsä, että Tim antoi vihjeitä Jackille.
Hän sanoi tietävänsä, että olin auttanut Jackiä. Hän oli itsekin hyötynyt siitä -
ja halusi hyötyä jatkossakin.
Ehdotin yhteistyötä.
Halusin olla ainoa yhteistyökumppani.
Battista kirjoitti lautasliinaan "2 000" -
ja nosti sitä. "Saat tämän, jos kerrot vihjeet vain minulle."
Se oli loistava diili.
Hän saisi joka voitosta kaksi dimea.
2 000 DOLLARIA / OIKEA VIHJE
Tappiota ei tulisi.
EI MAKSUJA VÄÄRISTÄ VIHJEISTÄ
Valitset vain voittajan. Kerrot, kumpi joukkue.
Tommy meni vessaan.
Jäin yksin Battistan kanssa.
Hän sanoi:
"Et kai halua, että ilmoitamme puuhistasi NBA:lle?
Etkä varmasti halua,
että tuttuni New Yorkista käy perheesi luona Floridassa."
Täältä tulee Bridget! Bridget täyttää vuoden.
Silloin minua pelotti.
En pelännyt Battistaa, vaan hänen todennäköisiä kumppaneitaan.
Työni ja perheeni takia -
en voinut muutakaan.
Olisitko ryhtynyt yhteistyöhön ilman uhkailua?
En.
En olisi alkanut vedonlyöntiin hänen kanssaan,
sillä tiesin, että hän oli kusipäinen typerys.
Kaikki ihmiset hänen läheltään ottivat lopulta etäisyyttä häneen.
Timmy oli innoissaan yhteistyöstä. Raha kiinnosti.
Hankala tilanne, oikea tuomio.
Olen tehnyt paljon kaikkea paskaa, mutta en uhkaillut häntä.
Uhkailemalla ei saa ketään puolelleen.
Kiltteys toimii paremmin.
En nähnyt Battistan uhkailevan Donaghya.
Tämä ärsyttää Battistaa, koska hän ei halua vaikuttaa -
perheiden uhkailijalta. En usko, että hän on sellainen.
Tiedän, ettei ole.
Se ei ollut mikään pakkotilanne. Silloin en olisi ryhtynyt siihen.
En pidä sellaisesta ollenkaan.
Sen tapaamisen jälkeen -
tuomitsin Bostonin ja Phillyn ottelun.
13.12.2006
Edellisenä päivänä tuomari Derrick Stafford oli sanonut minulle,
että Mo Cheeks oli ihan pihalla.
Valmentaminen ei kiinnostanut Cheeksiä.
Lisäksi Philly hävisi tahallaan parempien varausvuorojen toivossa.
Sanoin Battistalle Bostonin voittavan.
VIHJE: BOSTON
Telfair nopeasti ylös Allenille. Allen ja kakkonen Iguodalan edestä.
Hienoja, nopeita hyökkäyksiä.
Philadelphia on jo seitsemän pisteen johdossa.
Pierce Allenille. Levypallo ja virhe.
Donaghy viheltää sivusta.
Philadelphiassa buuataan.
En muista, että täällä olisi aiemmin buuattu omalle joukkueelle!
Philadelphian tappioputki jatkuu.
Bostonin tilastoja tämä kaunistaa.
DONAGHYN VALINTA VOITTI
Bostonin pelin jälkeen Battista sanoi minulle,
että Timin uusi lempinimi oli Elvis, koska hän oli kuningas.
Kunkku hän olikin.
Battista teki vedot niillä tiedoilla, joita sai Tommyn kautta minulta.
En ollut ikinä yhteydessä suoraan Timmyyn.
Timmy vinkkasi voittajajoukkueen veljieni nimillä.
Johnny tarkoitti vierasjoukkuetta.
Chuck taas tarkoitti kotijoukkuetta.
"Terve, Tommy. Olen Bostonissa. Mitä muuten Johnnylle kuuluu?"
"Kenen luokse Johnny menee kiitospäiväksi?"
"Soitellaan huomenna."
Välitin sitten viestin Battistalle.
Tienasin rutosti rahaa.
Välitin jokaisesta ottelusta 2–3 miljoonan arvosta vetoja.
Asiakkaani olivat maailman tärkeimpiä vedonlyöjiä.
Välityspalkkioni oli 0,25–1 prosenttia niistä miljoonista.
Rahaa virtasi sisään.
6.1.2007
Kentällä tänään Utah Jazz,
luoteisen divisioonan kärkijoukkue, ja…
Ennen sitä ottelua -
Allen Iverson ja Steve Javie olivat olleet kauan huonoissa väleissä.
En voi nähdä aivan kaikkea. -Sitä käy jatkuvasti.
Kerran Iverson uhkasi Javieta,
ja mielestämme Iverson olisi ansainnut pelikiellon.
Päätimme, että vihellämme häneltä kaikki pallonkannattelut.
Hän teki sitä jatkuvasti, mutta sitä ei koskaan vihelletty.
Soitin Javielle ja kehotin häntä katsomaan ottelua,
sillä aioimme ottaa oikeuden omiin käsiimme.
Pallonkannatteluvirhe.
Bernie vihelsi ensimmäisen ja minä toisen.
Siitä oli haittaa Iversonille ja koko Denverin joukkueelle.
Vihjeeni Battistalle oli Utah.
VIHJE: UTAH
Denver kuusi tappiolla. Iverson ja kori!
Iverson haluaa vapaaheiton. Työnsikö Fisher?
Tim Donaghy ei vihellä virhettä, kun Iverson on korilla.
Nuggetsille kauden heikoin tulos, 84 pistettä.
DONAGHYN VALINTA VOITTI
Osa otteluista -
sai minut epätoivon partaalle.
Ne olivat liian helposti huomattavia.
Seurasin joka ottelua rystyset valkoisina.
Kun piti rentoutua, nappasin muutaman oksikodonin.
Pesin aina Timin pyykit, kun hän tuli kotiin.
Olin laittamassa hänen työtakkiaan pesukoneeseen.
Kun tarkistin taskuja,
löysin näin ison setelitukun.
Ajattelin, että siinä oli tosi paljon rahaa.
En ehkä halunnut tietää sen alkuperää.
John Gotti on Gambinon mafiaperheen entinen päällikkö.
Hänet todettiin syylliseksi murhaan, kiskontaan,
veronkiertoon ja muihin rikoksiin.
Gotti oli onnistunut välttämään syytteet kolmesti -
ja sai siksi liikanimen "Teflon-Don".
Olin osa ryhmää, joka sai John Gottin syytteeseen.
FBI-AGENTTI
Vuonna 2006 olin FBI:n Gambino-ryhmän esimies.
Olimme mukana tutkimassa murhia, kansainvälistä huumekauppa ja kiristyksiä.
Niihin liittyi useita kuunteluita.
Eräässä toissijaisessa kuuntelussa kävi ilmi jotakin -
NBA:n sisäpiiritiedoista.
Meillä on tuomari palkkalistallamme. -Kuka?
LIITTOVALTION POLIISI
Agentti Paul Harris vastasi kuuntelusta. Hän kertoi kolmesta nimestä.
NAUHOITETTU PUHELINKESKUSTELU
Kuka?
Tim Donaghy.
En ollut kuullutkaan koko miehestä,
mutta oli huolestuttavaa kuulla NBA:ssa toimivasta tuomarista.
Hänen kontaktejaan olivat Martino -
ja Battista, jotka puhuivat paljon keskenään.
Koska he puhuivat paljon, saimme tietoja Philadelphian mafiasta.
Saimme tietoja myös ulkomailta -
ja meitä erityisesti kiinnostavasta Gambinon perheestä.
Kun olin yksin hotellihuoneessa pelkät ajatukset seuranani,
mietin, että se mitä tein, oli väärin. Uskoin jääväni ennen pitkää kiinni.
Voittoja kuitenkin tuli.
Sain 2 000 dollaria jokaisesta oikeasta vihjeestä,
ja onnistuimme 70–80 -prosenttisesti.
Lopulta unohdin Battistan ja hänen uhkauksensa.
Aioin jatkaa hyvillä mielin vuoden loppuun ja lopettaa sitten.
MIAMI–NEW YORK 26.2.2007
Stafford oli toisena tuomarina. Hän oli Isiah Thomasin kaveri.
Pat Rileystä Stafford ei pitänyt yhtään.
Tiesin, että Stafford rankaisisi Rileytä aina kun voi.
VIHJE: NEW YORK
Pat Riley vaatii virhettä mutta saakin itse teknisen virheen.
Hän karjui Derrick Staffordille.
Rose syöttää Crawfordille, ja kolmonen sisään!
DONAGHYN VALINTA VOITTI
Knicksille taas voitto kotihallissa.
Timmy soitti minulle joka ilta ottelun jälkeen -
ja kysyi: "Olenko hyvä?" Minä vastasin: "Olet hyvä."
Joka ottelun jälkeen.
Olin iloinen ylimääräisestä rahasta.
Tommy tuli peliin ruskean paperipussin kanssa, ihan kuin elokuvissa,
ja antoi rahat siinä.
Tein sen jostain syystä ihan ilmaiseksi.
Mutta sen sanon,
että Timmy antoi minulle osan aina, kun vein hänelle rahaa.
Kun Tommy tuli paperipussi rahaa täynnä,
menimme parhaalle strippiklubille kuin mitkäkin rocktähdet.
Käytiinhän me tissibaareissa.
Saako niin sanoa?
ORLANDO–MIAMI 18.3.2007
Tuomari Joe Crawfordilla oli ollut riitaa Heatin radio- tai TV-selostajan kanssa.
Heatin omistaja vaati hänelle potkuja.
Tuomareina Tim Donaghy ja Joey Crawford.
Hän oli sarjan ykköstuomari ja saattoi tehdä mitä halusi.
Tiesin, että hän olisi tiukka Miamille.
VIHJE: ORLANDO
Heittoaikaa kolme sekuntia.
Posey rikkoo Howardia.
Joe Crawfordille ei väitetä vastaan.
Heat ei häviä kotonaan helmikuussa juuri koskaan.
DONAGHYN VALINTA VOITTI
Kimin nelikymppisiä juhlittiin isosti.
Ostin hänelle kymppitonnin maksavat korvakorut.
Nämä korvakorut olivat 40-vuotislahja.
En ota niitä pois koskaan, jotten kadota niitä.
Ostelin asioita, joita harva voi ostaa.
Äiti, katso mitä minä sain!
Hävisin kolme miljoonaa yhtenä päivänä ja voitin kuusi seuraavana.
Rahaa tuli hyvin.
Olin läskiperse ja vedin kokaiinia nokkaan kuin rocktähdet.
Hankin Battistalle oksikodonia ja parasetamolia.
Hän hankki sitä itsekin ja käytti paljon kokaiinia.
Hankin hänelle kolmisen grammaa kokaiinia päivässä.
Olin osa ongelmaa.
Arenas puolustajien välistä, haastaa O'Nealin.
Eddie Jordanin mielestä siinä oli virhe.
Eddie ei ole ollenkaan tyytyväinen Tim Donaghyyn.
Kerran hävisimme kolme vetoa putkeen.
Tommy sanoi, että Battista soitti raivoissaan.
Minä pelkäsin, että löytäisin kotona koirani kuristettuna,
pihapuusta roikkumasta. Viestinä.
Minä en kuitenkaan fiksannut pelejä.
Vaikka olisimme hävinneet kymmenen putkeen, en olisi tehnyt niin.
En tarvinnut muuta kuin sisäpiiritietoa oikein vetojen tekemiseen.
Älä nyt selitä!
Hänellä oli pilli taskussaan, helvetti.
Hänellä oli lottokuponki.
Löin vetoa 47 ottelusta Timmyn vinkeillä.
Niistä 37 meni oikein.
Ylivoimainen lukema.
VOITTOPROSENTTI 78,7
Tim Donaghy eli Elvis -
vaikutti lopputulokseen.
Elvis oli rockin kuningas.
Timmy oli otteluiden fiksauksen kuningas.
Teimme sopimuksen Marriottissa.
Pidetään turpa kiinni. Käytimme siitä sanaa "karpalo".
"Karpalo" oli salasana. Suu supussa. -Ei puhuta muille.
Pidetään tarinasta kiinni.
Kenellekään ei pitänyt kertoa.
Hän päätti toisin.
Battista välitti vihjeet tyypeille,
jotka tekivät miljoonien voittoja Gambinon mafiaperheelle.
Battista väittää, ettei ollut tekemisissä New Yorkin mafian kanssa,
ja silti hän vei tai haki sieltä rahaa kerran viikossa.
En minä ollut mikään mafioso.
Mutta illastinko välillä heidän kanssaan?
Totta helvetissä.
Rahahommissa on tietyt säännöt.
Jos en olisi ollut paikalla, minut olisi unohdettu.
PUHELUTIEDOT: JAMES BATTISTA
Analysoimme puhelutiedot laajasti.
Niistä selvisi,
että Battista teki rahaa mafialle.
Kutsuttiinko hänet mafiaperheiden häihin tai hautajaisiin -
tai yökerhoihin viettämään aikaa?
Ei.
Hän ei ollut sillä tasolla.
Vaikkei hän haluaisikaan myöntää sitä,
hän teki kuitenkin isoja voittoja juuri niille ihmisille.
Tietojemme mukaan 20–30 miljoonaa dollaria.
Olin rannalla Miamin South Beachillä.
Tuntemattomasta numerosta soitettiin.
Minä vastasin.
"Agentti Paul Harris täällä, päivää."
FBI:sta soitettiin.
Erikoistutkinnan nimi oli operaatio Räikeä virhe.
Kun poliisi tulee ovelle, useimmat ihmiset järkyttyvät.
Varsinkin ensimmäisellä kerralla.
Olin laskea alleni.
Pelästyin hirveästi. En saanut syötyä viikkoon.
Ja kun pääsin kotiin, he olivat siellä.
Joutuisin suuren valamiehistön eteen syyteharkintaan viikon päästä.
HAASTE SUUREN VALAMIEHISTÖN KUULTAVAKSI
Kävin kolmessa AA-kokouksessa päivittäin.
Kesken kokouksen sain tekstiviestin.
"Jimmy, pihalla on kaksi FBI-agenttia etsimässä sinua."
Ehdotin, että mennään kahville läheiseen donitsikahvilaan.
Siellä he sanoivat, että minua haluttiin kuulla vakavista asioista.
"Kiristystä, rahanpesua, otteluiden fiksaamista.
Tuomio voi olla 25 vuotta.
Hyppää junan kyytiin tai jäät sen alle."
Minä haistatin heillä pitkät. En ole vasikka.
Minä ja perheeni olimme muuttaneet Floridaan.
Meillä oli hieno talo -
ja leveä elämä.
Lapsilla meni tosi hienosti.
Meg! Älä paina kaasua.
Olin Lakewood Ranch Country Clubin golfkentällä.
Olin ottamassa uusia mailoja käyttöön.
Puhelin soi tauotta, ja lopulta vastasin. Soittaja oli Tommy.
Hän sanoi, että hänellä oli kerrottavaa. FBI oli käynyt hänen luonaan.
Parikin kertaa.
Minä kysyin, miksi hän kertoi siitä vasta nyt.
Hän ajoi kotipihaan golfkärryllä. Muistan tarkkaan, mitä hän sanoi.
"Se saatanan Tommy."
Hän ei ikinä puhunut Tommysta niin.
Hän sanoi, että hänellä oli asiaa.
Hän makasi kippurassa sängyllä ja sanoi,
että oli saanut rahaa tiettyjä asioita vastaan.
Silloin tajusin.
Tiesin, että hän oli lyönyt vetoa omista otteluistaan.
Hän itki ääneen.
Halasin häntä ja sanoin, että kaikki järjestyy kyllä.
Lähdin makuuhuoneesta ja suljin oven,
menin keittiöön ja oksensin tiskialtaaseen.
Heti kun Tommy soitti, tiesin olevani pulassa.
Kun joutuu sellaiseen tilanteeseen,
ei saa nukuttua eikä syötyä. Se jäytää sisintä.
Cleveland johtaa kahdella voitolla.
Ja Giambi epäonnistuu.
Katselin kotona Yankeesin peliä.
Tim soitti ja kysyi, voisimmeko tavata heti.
TIMIN ASIANAJAJA
Tapasimme ravintolassa. Hän oli selvästi aivan tolaltaan.
Minä lähestyn juttujani sillä asenteella, että haluan tapella vastaan.
En halua sopia. Haluan tapella oikeudessa.
Ensireaktioni siis oli, että puolustus voi hyvin onnistua.
Jos puhutaan lainopillisesta, strategisesta lähtökohdasta.
Tekoa sinänsä ei voinut puolustella.
Timin täytyi myöntää syyllisyytensä. Se oli selvää.
Emme myöskään tienneet, mitä muut henkilöt aikoivat.
En tiennyt, missä Baba oli. Hän oli juuri ollut vieroitushoidossa.
Tommy Martino oli ollut suuren valamiehistön edessä,
mikä on aina vaarallista.
Siksi oli tehtävä taktinen päätös,
että ilmoitamme valtakunnansyyttäjälle tekevämme yhteistyötä.
Teimme sen kahdessa vuorokaudessa. En ole koskaan tehnyt sitä niin nopeasti.
Suuren valamiehistön edessä -
syyttäjä kysyi minulta,
miksi puhuin Donaghyn kanssa puhelimessa 9 000 minuuttia kuukaudessa.
Sanoin, että puhuimme perheasioista.
Syyttäjä sanoi: "Seis siihen. Hän valehtelee."
Kai hän halusi minun kertovan, että puhuimme Timmyn otteluista.
Niin sain syytteen väärästä valasta.
Syyttäjä sanoi minulle vielä pyöröovissa:
"Kaverisi Tim on tuomaroinut viimeisen NBA-ottelunsa."
Ajattelin, että kusessa ollaan.
"Isäukko tappaa minut."
No niin.
Tästä lähtee!
Warren Flagg on entinen FBI-agentti ja paras ystäväni.
Luottaisin henkeni Warrenin käsiin.
John Lauro otti minut mukaan juttuun.
Hän halusi jonkun yhtä nokkelan kuin Tim Donaghy,
joka voisi myös valmentaa Timiä -
äärimmäisen raskaaseen kuulusteluun.
Niinpä hän soitti minulle.
Pahin virhe Timin tilanteessa olisi ollut pimittää osa tiedosta.
Yksikin valhe kaataisi kaiken.
Sitten saa jopa 15 vuoden tuomion.
Sanoin Timille, ettei raskaanakaan olla vain vähän.
Joko ollaan tai ei olla.
"Jos olet muka vain vähän raskaana, he leikkaavat sinulta munaskut."
Ensimmäisessä FBI-tapaamisessa -
Lauro astui sisään Phil Scalan kanssa.
Scala kumartui heti pöydän yli ja osoitti minua sormella suoraan naamaan.
"Tiedoksesi: minä nappasin John Gottin.
Istut samalla tuolilla kuin hänkin.
Jos aiot alkaa valehdella minulle, voit häipyä saman tien."
Hän väitti, ettei vaikuttanut otteluiden tuloksiin.
"Löin vetoa, en vaikuttanut tuloksiin." Paskapuhetta.
Kun on lyönyt vetoa omasta ottelustaan, tuomarointi on puolueellista.
Huoneessa oli monta syyttäjää -
ja FBI-agenttia. Kaikki kysyivät otteluiden fiksaamisesta.
Minä sanoin: "Kuulkaa. En fiksannut otteluja.
Olin yksi parhaista NBA-tuomareista.
Kolmanneksi paras 60 tuomarista.
Miten voisin olla niin korkealla, jos fiksaisin otteluita?"
Filosofit ja muut viisaat sanovat,
että kun valehtelee itselleen -
ja toistaa valhetta tarpeeksi monta kertaa,
muuttuu omaksi valheekseen.
Sitä valehtelee vaimolle ja lapsille.
Omille vanhemmille.
Valehtelee työtovereille. Valehtelee itselleen.
Kaikki rauha elämästä on poissa,
kun koko elämä on pelkkää valhetta.
Jokaisessa koripallo-ottelussa on ainakin muutama tilanne,
jolloin on käytettävä omaa harkintaa.
Harkintakyky vääristyy, jos pelistä on lyönyt vetoa.
Tim Donaghy vihelsi sivusta myöhään…
Silloin tulee vääriä tuomioita.
Mitähän hän oikein näki?
Jos ei sitä pysty myöntämään,
emme voi tehdä yhteistyösopimusta.
Hän myönsi lopulta, että oli voinut antaa vääriä tuomioita.
Onneton tuomio.
Allekirjoitin paperin, jossa luki, että olin saattanut -
antaa vetojen vaikuttaa tuomarointiini alitajuisesti.
En tiedä, mitä se tarkoitti, mutta silloin en piitannut.
Allekirjoitin mitä vain. Olin aivan loppu.
Halusin koko jutun vain olevan ohi.
Hän oli mukana vähintään kolme vuotta.
Hän myönsi lyöneensä vetoa yli sadasta ottelusta.
VETO YLI SADASTA OTTELUSTA
Eikä kukaan NBA:ssa huomannut mitään.
Jos hän olisi tuominnut väärin,
komissaari ja muut tuomarit olisivat huomanneet.
Joukkueiden omistajat ja pelaajat olisivat huomanneet ja sanoneet sen.
Siksi Tim sanoi, että mukana oli muitakin ihmisiä.
Hän uskoi, että huipulla asti tiedettiin siitä.
Tervetuloa NBA:han!
Minä tuomitsin niin kuin NBA halusi minun tuomitsevan.
Minun käskettiin keskittyä tiettyihin asioihin tiettyinä iltoina.
Niin minä sitten tein.
David Stern loi sarjalle liiketoimintamallin,
jossa tähtipelaajat ja suositut joukkueet olivat tärkeitä.
Tim ymmärsi, millainen yhteys liiketoimintamallilla -
ja otteluiden kenttätuomaroinnilla oli.
Hän kertoi siitä FBI:lle.
Jokainen pudotuspeli tuotti kymmeniä miljoonia sarjalle.
Siksi pyrkimyksenä oli päästä seitsemään pudotuspeliotteluun.
Liian nopeat pudotuspelit eivät tuottaneet tarpeeksi rahaa.
2002 LÄNTISEN KONFERENSSIN FINAALI 6. OTTELU
Jos Lakers häviää, Kings menee finaaliin.
SACRAMENTO JOHTAA OTTELUSARJAA 3–2
En ollut siinä ottelussa tuomarina,
mutta sen tuomaritoimintaa pidetään NBA:n historian surkeimpana.
Matt Patrick kaataa Bibbyn, mutta virhettä ei vihelletä.
Lakers toivoo vielä seitsemättä ottelua.
Viides virhe Webberille.
Virhearvio tuomarilta.
Sieltä tulee kyynärpäätä.
Hän tyrmäsi Mike Bibbyn.
Selkeä hyökkääjän virhe.
Sen pelin tuomarikolmikko sai jatkaa -
ja sai vielä bonuksenkin sellaisen ottelun jälkeen.
Seitsemäs ottelu pelataan sunnuntaina Sacramentossa.
Missä muussa ammatissa sellainen on mahdollista?
Ihmiset, joista Tim puhui…
NBA:n komissaari David Stern…
Mukana oli isoja nimiä.
FBI:n päämajasta alettiin soitella.
"Saatiin uusi vihje. Tutkipa tätä."
Tuomareilla oli yhteyksiä valmentajiin, omistajiin ja pelaajiin.
Tutkimme kymmenen tuomarin toimintaa.
Yhdeksän oli mukana kasinopelaamisessa.
Kaksi löi vetoa urheilutapahtumista.
Halusimme tutkita, voisimmeko vahvistaa joitakin näistä syytöksistä.
Halusimme laittaa Timiin salakuuntelulaitteen.
Tim olisi tärkeässä roolissa merkittävässä peiteoperaatiossa.
Hänet varustettaisiin kuuntelulaitteilla, ja hänestä tulisi poliisin NBA-tietolähde.
Kuuntelu mahdollistaisi tutkinnan laajentamisen.
Voisi tulla ilmi uusia syyllisiä. Se olisi voinut paisua yhä suuremmaksi.
Järjestäytyneen rikollisuuden tutkinnasta kerrotaan vain niille, joille täytyy.
Minusta NBA:lle ei tarvinnut siinä vaiheessa kertoa.
Esimieheni oli urheilumiehiä. Hänen mielestään kertominen kannatti.
Meille sanottiin, että komissaari auttaisi varmasti asian selvittämisessä.
Selvä on sitten.
David Sternin johtamiskulttuuri oli sellainen, että häntä ei kyseenalaistettu.
Menimme hänen huoneeseensa.
22.6.2007
Istuimme pöydän ympärillä, ja hän sanoi, että he tekisivät yhteistyötä.
Saisimme heiltä ottelunauhat ja voisimme puhuttaa ketä tahansa.
He auttaisivat kaikin tavoin.
Pääsimme käsiksi kaikenlaiseen.
Haastattelimme tarkkailijoitakin.
Tuomarit eivät tiedä, keitä tarkkailijat ovat.
He arvioivat ottelun tuomareiden suorituksen.
He sanoivat, että kaikki oli kunnossa. Tuomarointi oli rehtiä.
Siinä kohdassa emme enää uskoneet mitään.
NBA oli päättänyt puolustautua meiltä.
He antoivat meille kourallisen paskaa.
Sitä se oli.
Kunnioitan Phil Scalaa suuresti,
mutta oli hirveä virhearvio kertoa NBA:lle,
että sarjassa oli epärehellinen tuomari.
6 PÄIVÄN KULUTTUA
NBA:N TV-SOPIMUS
930 MILJOONAA DOLLARIA VUODESSA 8 VUODEN AJAN
Phil Scala kertoi tutkinnasta Sternille. Heti sen jälkeen -
NBA teki uudet sopimukset -
kaikkien NBA-otteluita näyttävien kanavien kanssa.
Stern teki 7,4 miljardin dollarin TV-sopimuksen.
Ei NBA:n olisi kuulunut saada niin paljon.
Siellä tiedettiin yhdestä kierosta ja monesta mahdollisesti kierosta tuomarista.
Stern neuvotteli kanavien kanssa tietäen kaiken tämän,
eikä kertonut tietojaan vastapuolelle.
Se olisi laskenut hintaa merkittävästi.
Joku joutui huijatuksi.
NBA KIELTÄÄ, ETTÄ HEIDÄN YHTEISTYÖKANAVILLAAN -
OLISI MOITITTAVAA SIINÄ, MITEN NBA HOITI VUODEN 2007 NEUVOTTELUT.
Tim oli valmis ottamaan salakuuntelulaitteet -
ja menemään NBA:n syövereihin paljastamaan väärinkäytökset.
Oli toimittava nopeasti.
Jos tutkinnasta tiedetään,
kukaan ei puhu mitään kenellekään.
Ja yhtäkkiä -
tieto vuotikin lehtiin,
ja koko peiteoperaatiolta meni pohja.
20.7.2007
Hämmästyttävän ironista.
Se henkilö, jonka pitäisi valvoa sääntöjen noudattamista,
rikkookin niitä itse rahasta.
Kokenutta tuomaria epäillään vedonlyönnistä ja vääristä tuomioista.
NBA-tuomari on saattanut lyödä vetoa omista peleistään.
Kokenut NBA-tuomari Tim Donaghy…
Naamani näkyi kaikilla TV-kanavilla.
Tim Donaghy.
Juttu julkaistiin New York Postissa, ja sitä kerrattiin uutisissa.
Tämä on etusivun uutinen kaikkialla.
Otsikossa huudettiin, että tuomari fiksasi pelejä.
Tämä ei ole kivaa kenellekään.
VALMENTAJA
Asia on vakava. Se hoidetaan varmasti sen mukaisesti.
Yksi roisto teki pahan virheen. Hän ja NBA joutuvat maksamaan siitä.
Tämä on vakavin ja pahin tilanne,
jonka olen joutunut kokemaan.
Talon edessä oli toimittajia, ja helikopterit lensivät yläpuolella.
Asuinalueemme oli suljettu,
mutta toimittajat lahjoivat vartijan päästäkseen sisään.
Olin baarissa. Yhtäkkiä TV:ssä oli minun kuvani.
Joku tyyppi iski eteeni New York Postin.
Naamani oli sen kannessa. Tyyppi pyysi nimmaria lehteen.
No helvetti, laitoin nimmarin.
TUOMARIN VEDONVÄLITTÄJÄ
Uutiskuvaajat odottivat pihalla. En voinut koiraakaan ulkoiluttaa.
Seurasin kaikkea uutisointia asiasta.
Mielestäni lehdistö tajusi jutun laajuuden.
Tim Donaghyn asianajajat väittävät -
NBA:n johdon ohjailleen tuomareita suosimaan tähtijoukkueita.
Hän sanoo aivan mitä vain -
saadakseen lievemmän tuomion.
Tässä on pari vaihtoehtoa.
Roisto yrittää kääntää huomion itsestään väittämällä kaikkien tehneen samaa.
Tai sitten NBA on pahassa pulassa.
Syytökset pelien manipuloimisesta -
ja niiden tueksi esitetyt väitteet eivät pidä paikkaansa.
Sanottiin, että kohta NBA muuttuisi vapaapainisarjaksi.
Valmentajat alkoivat sanoa: "Tiesin, että se peli varastettiin meiltä."
Se oli yksi kaikkien aikojen surkeimmin tuomaroiduista otteluista.
Sen ottelun tuomarointi oli törkeää.
Pelaajat sanoivat: "Tiesin, että minä olin silmätikkuna!"
Yleisö maksaa urheilusta, ja tuomarit yrittävät pilata kaiken.
Nyt emme kuitenkaan saaneet sitä nauhalle tai vahvistettua muuten.
Salaisuus oli paljastunut.
Tämän jutun voi ymmärtää kunnolla vain,
jos tietää, miten vuoto tapahtui.
En tiedä, vuotiko Stern tiedon. En voi tietää. En väitä niin.
Vuoto ei kuitenkaan ollut meidän tai FBI:n edun mukainen.
Vuoto oli NBA:n edun mukainen.
Vuoto lopetti tutkinnan.
NBA KIELTÄÄ VUOTANEENSA TIEDON NBA:N DONAGHY-TUTKINNASTA LEHDILLE.
*NBA:N VASTAUS ELOKUVANTEKIJÖILLE
15.8.2007
PIIRITUOMIOISTUIN
Tänään Brooklynissä entinen NBA-tuomari -
myönsi syyllisyytensä kahteen syytteeseen NBA:n vedonlyöntiskandaalissa.
Tim Donaghy myönsi lyöneensä vetoa tuomaroimistaan otteluista.
Myönsin vedonlyönnin ja tietoliikennepetoksen.
Teinhän minä väärin. Se oli varmaan oikeudenmukaista.
James Battista, 42, ja Thomas Martino, 41, saivat tänään syytteet -
siitä, että he hyötyivät Donaghyn sisäpiiritiedoista.
Harkitsin syyllisyyteni kieltämistä.
Battista hoki, ettei mitään todisteita ollut.
Battista ei nimittäin aikonut sanoa mitään.
Kommentoisiko päämiehenne? -Ei kommentoi. Kiitos.
Hän halusi, etten minäkään puhuisi.
Palkkasin fiksuimman puolustusasianajajan eli Jack McMahonin.
McMahon. M-C-M-A-H-O-N.
Entä etunimi? -Jack.
Laittoman uhkapelin myönsin, koska sain siitä elantoni.
Maksoin siitä verotkin.
Petossyyte oli kuitenkin sitä luokkaa, että elämäni olisi ollut pilalla.
Sitä en aikonut myöntää. Mieluummin sitten oikeuteen.
Muutin mieleni, kun syyttäjä -
aikoi haastaa äitini suuren valamiehistön eteen.
Äidillä oli syöpä.
Koko perheeni joutui mankeliin.
Veljeni ja minä.
Äitiäni ei kuitenkaan saanut vetää siihen.
Myönsin siis syyllisyyteni. Se oli hyvä ratkaisu.
Myönsin tietoliikennepetoksen.
Huijasin NBA:ta puhelimieni avulla.
Oli Tommy "väärä vala" Martino -
ja Timmy "vasikka-Elvis" Donaghy.
Tosipaikan tullen karpalot unohtuivat.
He antoivat heti periksi.
Jäljellä olimme vain minä ja asianajajani Jack McMahon.
Minä kehotin odottamaan rauhassa, että FBI luovuttaa.
Halusin oikeuteen NBA:ta vastaan.
Minulla oli tietoa, josta hyötyisin tavalla tai toisella.
Ilmoitimme, että haastaisimme kaikki tuomarit todistajiksi.
Olin aivan uuvuksissa.
Yhtäkkiä Jack soitti minulle. Joku oli kehottanut minua tekemään sopimuksen.
Piti vain myöntää syyllisyyteni laittomaan uhkapeliin.
Isoista syytteistä luovuttiin.
PETOS, TIETOLIIKENNEPETOS, LAITON UHKAPELI
Olin iloinen, mutta ajattelin:
"Hitto vie, David Stern hallitsee kaikkia."
NBA EI VAIKUTTANUT KENENKÄÄN PÄÄTÖKSEEN -
SYYLLISYYDEN MYÖNTÄMISESTÄ. TUOMIOISTUIN OLI SAMAA MIELTÄ.
NBA ei halunnut oikeuteen sen enempää minua kuin Battistaakaan vastaan.
Olen varma siitä, että oikeudenkäynnissä NBA olisi kärsinyt pahasti.
Lajiin ei olisi enää luotettu.
Häviöstä olisi aina syytetty tuomaria, aiheettakin.
Yleisön usko rehellisyyteen on vaikea saada takaisin.
Luen NBA:n komissaarin David Sternin lausunnon.
"Tim Donaghy toisti syytöksensä entisiä kollegoitaan,
NBA:n tuomareita ja NBA:ta vastaan.
FBI ja syyttäjäviranomainen ovat tutkineet kyseiset syytökset.
NBA nimitti Lawrence Pedowitzin tekemään perusteellisen -
ja riippumattoman tutkimuksen NBA:n tuomaritoiminnasta.
Se osoitti, että NBA:n puolueettomuuden ja vastuullisuuden -
vaaransi ainoastaan Donaghy itse."
RAPORTTI: DONAGHY AINOA SYYLLINEN
Olitko salissa? -En. Olitko sinä?
Olin. 15 kuukauden tuomio.
Sen kuulin. Ja kolme vuotta ehdollista.
29.7.2008
Sain 15 kuukautta vankeutta Pensacolan vankilassa.
Luulin, että kun olin ensikertalainen -
ja olin tehnyt yhteistyötä tutkinnassa, tuomio olisi voinut olla ehdollinen.
En osannut kuvitellakaan, että joutuisin vankilaan 15 kuukaudeksi.
Sain vuoden ja päivän vankeutta.
Jouduin Brooklynin vankilaan. Battistakin oli siellä.
Tuomio oli 15 kuukautta.
Luojan kiitos.
Miten selittää viisivuotiaalle, että isä joutuu vankilaan?
Kerroin, että isä oli tehnyt virheen ja ottanut toisten rahoja -
ja joutui siksi jäähyleirille.
Niinpä.
Kim oli muuttanut muualle.
Hän halusi erota.
Ajaessani Skyway-sillan yli ajattelin,
että olisi parasta hypätä sillalta alas.
Laajemmassa mittakaavassa, siihen nähden mitä hän teki,
hän pääsi minusta vähällä.
Vastassa oli NBA.
Sillä on voimaa, vaikutusvaltaa ja paljon rahaa.
Stern kokosi pienen armeijan varmistaakseen,
ettei jutusta koitunut suurta vauriota. Hän saikin vahingot rajattua.
Kun tutkimme kymmeniä Timiltä saatuja tietoja,
totesimme, ettei ketään muuta voinut asettaa syytteeseen.
Oliko Phil NBA:n leivissä? Ei ainakaan valtion,
koska kaikki muut jätettiin rauhaan.
Kuuttakymmentä tuomaria puhutettiin vedonlyönnistä.
Heistä 45 myönsi asian.
PEDOWITZIN RAPORTIN MUKAAN 52
Syyttikö Phil kavereineen heitä? Ei!
Miksei? Koska isukki Stern sanoi, että koko juttu pitää lopettaa alkuunsa!
Stern tarjosi sinulle työpaikkaa tutkinnan aikana. Pitääkö paikkansa?
Hän veti minut sivuun ja sanoi: "Minulla olisi käyttöä sinunlaisellesi."
Etsinkö minä työpaikkaa?
Harkitsisinko tutkinnan kohteen palvelukseen siirtymistä?
En todellakaan.
Tim sai eläkkeen ja lyhyen tuomion.
Uskon, että David Stern, Tim Donaghy ja Phil Scala toimivat yhdessä.
Se saatiin näyttämään yhden tuomarin simppeliltä hairahdukselta.
Battistan suusta tulee pelkkää paskaa.
Sanakaan hänen puheistaan ei ole totta.
Vaikuttaa siltä, että kyseessä on yksin toimiva rikollinen.
Uskomme, että suurin osa tuomareista -
tuomitsi ottelut rehdisti.
Olitko sinä ainoa tuomari, joka löi vetoa otteluista?
Tietääkseni kyllä.
En siedä lavertelijoita ja vasikoita,
mutta vielä vähemmän siedän valehtelijoita.
Juttua peiteltiin alusta asti.
Tuomari Tim Donaghyn tunnustus on tehnyt hallaa NBA:lle.
Puhelutietojen mukaan Donaghy soitteli toiselle tuomarille -
kaudella 2006–2007.
Vedonlyöntien aikaan Donaghy soitti Scott Fosterille 134 kertaa -
ennen ja jälkeen otteluiden.
Uskon, että Donaghylla oli rikoskumppani.
Toinen NBA-tuomari Scott Foster.
VERTAA AIKOJA
Katsokaa puhelutietoja.
KUKA MUU TUOMARINA?
Timmy ja Scott puhuivat lähes aina ennen pelejä ja niiden jälkeen.
Joskus jopa puoliajalla.
Tim ei sanonut minulle, että se oli Scott Foster.
Tommylta kuulin, kun kysyin.
Olin pari kertaa paikalla, kun Timmy soitti Scott Fosterille.
En tiedä, mistä he puhuivat, koska hän puhui eri huoneessa.
Foster oli hyvä ystäväni.
Juttelimme puhelimessa parikin kertaa päivässä.
Ei puheluille ollut muuta syytä -
kuin läpänheitto ja jutustelu milloin mistäkin.
Foster ei tiennyt mitään,
ja FBI totesi tutkinnassaan samoin.
Hän ei liittynyt tähän.
SYYTÖN FOSTER SANOO OLEVANSA TAVALLINEN IHMINEN
Pat Fraher jututtaa Fosteria.
Siitä olisi pitänyt puhua.
Scott toimii edelleen NBA-tuomarina.
Scott Foster ratkaisi tämän pelin.
Miten Jae Crowder muka teki virheen? Scott Fosterin mielestä teki.
Aina kun näin hänet, ajattelin: "Helvetin kusipää."
NBA-tuomari Scott Foster ei saa syytteitä -
vedonlyöntiskandaalissa. Raportissa todettiin,
ettei hän liity Donaghyn toimintaan.
YSTÄVYYDEN HINTA
Ymmärrän, miksi Fosterit ottivat etäisyyttä meihin.
He olivat hyvin läheisiä perheystäviämme.
Scott tai Paula Foster eivät ole ottaneet yhteyttä tapahtuneen jälkeen.
Luulen, että NBA…
Anteeksi, tarvitsen tauon. Voinko nousta?
Sanoin Flaggille,
etten tiedä, mitä tekisin tai miten elättäisin lapseni.
Luulin jääväni yksin.
Hän neuvoi, että pitää vain sanoa, että tiedän tehneeni väärin.
Silloin kaikki järjestyisi. Hän oli oikeassa.
Pääsin vankilasta 2009.
Analysoidaan Chicago Bullsin ja Miami Heatin ottelua.
Myin vedonlyöntivinkkejä.
Haluan kertoa tarinani.
Tein töitä peliaddiktien parissa.
Tein niitä töitä, mitä oli.
Lopulta aloin sijoittaa kiinteistöihin.
Minusta tuli vuokraisäntä.
Valtio halusi tietää, paljonko rahaa Tim oli tienannut.
Summa oli ehkä 35 tai 40 000.
MENETTÄMISSEURAAMUS
Timin saama rahasumma oli järkyttävä.
30 000 DOLLARIA
Siihen nähden, mitä hän oli tehnyt.
Mafia tienasi miljoonia.
Hän olisi voinut saada satoja tuhansia enemmän.
Jos kuvaatte uutta taloani ja Range Roveria, joku voi ajatella,
että minun pitäisi olla rahaton, ja ihmetellä, mistä rahat ovat tulleet.
Se, että vaikuttaisit vauraalta, olisi ongelmallista vain,
jos tienasit enemmän rahaa kuin olet kertonut.
Aivan, totta.
Tienasitko enemmän kuin olet kertonut? -En tiedä.
Siinä liikkui paljon rahaa, ja paljon pidettiin hauskaa.
Ja me jäimme kiinni.
Toivon, että ohjelma osoittaa, että minä olen aito -
ja olen puhunut totta koko ajan.
Olin mukana NBA-otteluiden fiksaamisessa. Niin se on.
Ei ole pakko puhua totta, jos ei halua.
Mutta minä nukun yöni sikeästi.
Kun hän ikääntyy ja viisastuu,
hän ymmärtää paremmin ja pystyy myöntämään, ettei tehnyt työtään oikein.
Ja sehän on fiksausta.
Aikanaan hän viisastuu ja myöntää sen.
Se hänen on tehtävä itse.
Hän ei ikinä myönnä sitä.
Hän ei myönnä fiksausta edes kuolinvuoteellaan.
Vain Tim itse tietää totuuden.
Valehtelisin, jos väittäisin,
etten toivoisi olevani vielä kentällä huippu-urheilijoiden kanssa.
Moni tuomarikollega oli hyvä ystäväni,
ja tuntuu pahalta, että heitin sen hukkaan.
Sitä toivoo olevansa siellä yhä.
Kysyin, tienasitko enemmän rahaa kuin olet kertonut.
Sanoit, ettet tiedä. Onko se rehellistä?
En muista sanoneeni noin. Jos sanoin, en ehkä ymmärtänyt kysymystä.
Selvä. Tienasitko enemmän rahaa kuin olet kertonut?
En todellakaan.
JACK CONCANNONIA EI SYYTETTY MISTÄÄN TÄMÄN JUTUN YHTEYDESSÄ.
MYÖSKÄÄN VEDONLYÖNTIRYHMÄ "ELUKOIDEN" JÄSENIÄ EI SYYTETTY.
VUONNA 2018 NBA OTTI MGM RESORTSIN ENSIMMÄISEKSI VEDONLYÖNTIKUMPPANIKSEEN.
NBA:N MUKAAN KUMPPANUUS SUOJELEE LAJIN REHELLISYYTTÄ,
SITOUTTAA KATSOJIA JA LISÄÄ LÄPINÄKYVYYTTÄ -
URHEILUVEDONLYÖNNIN MILJARDIBISNEKSESSÄ.
Syytökset siitä, että koripallotuomari -
on lyönyt vetoa otteluista, ravistelevat NBA:ta.
Pilasin elämäni.
UNTOLD OSA 2
Iloisen kesähitin tapaan myös Manti Te'on tarina on valhetta.
Se on julma huijaus.
Urheiluhistorian pisin voittoputki.
Tämä on paras päivä Australian urheilun historiassa!
AND1 takoi miljoonavoittoja.
Kunnioittiko se meitä?
Tämä on AND1-koripalloa!
Pidä turpasi kiinni.
Et puhu muille.
Pidä tarinasta kiinni.
AND1:N NOUSU JA TUHO
OPERAATIO RÄIKEÄ VIRHE
VUOSISADAN KILPAILU
OLEMATON TYTTÖYSTÄVÄ
Hän ei ollut olemassa -
muuten kuin Manti Te'on kuolleena tyttöystävänä.
Minä ajattelin,
että tuohan olisi järjetöntä, jollei se olisi totta!
Tekstitys: Mari Harve